**Kampanja100:n loppuraportti 1.7.2018-30.6.2022**

Kansainvälisen Lions-järjestön kunnianhimoisin varainkeräys julistettiin alkaneeksi Las Vegasin maailmankokouksessa kesäkuussa 2018, ja se päättyi virallisesti Montrealin maailmankokouksessa heinäkuussa 2022. Maailmanlaajuinen lopputulos 324.687.263 dollaria ylitti reilusti 300 miljoonan tavoitteen. Suomen osuus siitä oli 1.383.912 dollaria.

Vaikka alusta alkaen tavoitteeseen laskettiin mukaan myös edeltävän, LCIF:n 50-vuotis-juhlakauden tulos, ei Kampanja100 edennyt aiempien Sight First ja SightFirst II -kampanjoiden tavoin. Kesken kampanjan maailmalle levinnyt Covid19 -pandemia heikensi lions-klubien varainkeräysmahdollisuuksia, ja toisaalta pakotti keskittymään paikalliseen avustustoimintaan. LCIF vastasikin pandemiaan myöntämällä erityisiä Covid19 -apurahoja, kaikkiaan yli 7 miljoonan dollarin edestä. Covid19-pandemian takia kampanja-aikaa myös jatkettiin vuodella alun perin suunnitellusta 3 vuodesta.

Kampanjan aikana entistä näkyvämmäksi muuttuva ilmastonmuutos aiheutti lisääntyviä helleaaltoja, maastopaloja, pyörremyrskyjä, tulvia, maanjäristyksiä ja tulivuorenpurkauksia. Näihin myös LCIF reagoi, mutta käytti niitä myös houkuttimina lahjoitusten saamiseen.

Viimeinen niitti oli sitten Kampanja100:n viimeisen kevätkauden alussa Venäjän federaation diktaattorin Vladimir Putinin aloittama järjetön tuhoamissota Ukrainassa. Sotatoimia ja miehitystä pakeni miljoonia ihmisiä erityisesti lähimpiin naapurimaihin, Puolaan, Baltian maihin, Bulgariaan, Saksaan ja Romaniaan, mutta myös meille Suomeen. Pakolaisten auttamiseksi LCIF perustikin erillisen rahaston, johon voitiin lahjoittaa, mutta mistä myös sai apurahoja niin itse Ukrainan sisällä tapahtuvaan humanitaariseen työhön kuin pakolaisia vastaanottaviin maihin. Suomeenkin saatiin pikakäsittelyn ansiosta ainakin kahdeksan apurahaa á 15.000 USD.

Ukrainan avustaminen saikin meillä aikaan varsinaisen loppukirin, kun kahden viimeisen vuosineljänneksen aikana LCIF:lle lahjoitettiin reilu kolmannes koko kampanjan tuloksesta. Kuitenkin lopputulos meillä jäi kolmasosaan virallisesta tavoitteesta, joka oli n. 217 USD per jäsen. Pohjoismaista tuon tavoitteen täyttivät Ruotsi ja Norja sekä Islanti, joka saavutti peräti yli 300 dollarin jäsenkohtaisen tuloksen.

LCIF vauhditti kampanjaa erilaisilla palkinnoilla ja huomionosoituksilla. Jokainen 1000 dollarin lahjoitus oikeutti yksityisen lahjoittajan, klubin, piirin tai moninkertaispiirin hakemaan Melvin Jones Fellow –jäsenyyttä. Sen jälkeen aina 1000 dollarilla sai Melvin-pinssiin yhden timantin ja 10 timantin jälkeen värillisiä kivejä. Jo 50 USD lahjoituksella kauden aikana yksityinen lahjoittaja sai Lions Share-pinssin. Lisäksi vähintään 100 USD kokonaislahjoituksesta kampanjaan sai Campaign Donor-pinssin ja lisälahjoituksista eri värisiä laattoja aina 15.000 dollarin tasolle saakka. Vähintään 25.000 lahjoittanut sai erityisen Major Donor arvon ja pinssin, ja 100.000 dollarilla sai Lead Donor-arvon.

Yksityinen lahjoittaminen on tavallista erityisesti Kaukoidässä. Käytännössä Etelä-Korea, Japani ja Taiwan lahjoittavat puolet koko LCIF:n tuloksesta. Yksityisten lahjoitusten osuus on siellä 93%, kun se Euroopassa on vain 5.4%. Suomessa yksityisten lahjotusten osuus nousi Kampanja100:n aikana 15.6 prosenttiin. Kaikkiaan yksityisiä lahjoittajia oli 307, eli n. 1.7% jäsenmäärästä. Vähintään yhden Melvinin verran (1000 USD) antoi 47 henkilöä. Uusia Melvineitä kampanjan aikana saatiin Suomeen 834. Uusia progressiivisia Melvineitä tuli 47, lisäksi monet korottivat tasoaan. Campaign Donor -tason Lion of Commitment (3000 USD) ansaitsi 14 lionia, Major Donor tason ylittäneitä oli Suomessa yksi, Euroopassakin vain 10.

Kampanjan edistämisestä muilla tavoin, kuten tiedottamisella, palkittiin Helping Hands –pinssillä. Näitä kampanjan aikana myönnettiin 70 lionille.

Klubeja houkuteltiin lupautumaan Malliklubeiksi. Sen sai tuplaamalla perustavoitteen 250 USD per jäsen 500 dollariin. 150% tavoite eli 750 USD antoi Visionary Model Club –arvon ja siitä eteenpäin lisäarvoja aina 7-kertaiseen tavoitteeseen, Premiere Model Club. Malliklubeja Suomeen saatiin 21, muihin Pohjoismaihin yhteensä 73, Eurooppaan 475 ja koko maailmaan 5328, mikä vastasikin hyvin tavoitetta yksi kymmenestä.

Kun klubin jokaisella jäsenellä on Melvin, se huomioidaan kansainvälisen vuosikokouksen estradilla 100% Melvin Jones Fellow -klubina. Suomessa on tämä saavutus nyt neljällä klubilla: LC Helsinki/Metsälä (11/1992), LC Brändö-Kumlinge (3/2013), LC Ylivieska (10/2021) ja LC Jyväskylä /Viitaniemi (2/2022). Koko Euroopassa on vasta 32 100% Melvin-klubia.

Piirikuvernööri ja LCIF-piirikoordinaattori palkittiin LCIF:n puheenjohtajan mitalilla piirin vähintään 30.000 dollarin lahjoituksesta kauden aikana. Lisäksi huomioitiin 100% lahjoittajapiirit sekä vähintään kolme malliklubia kauden aikana saaneet piirit.

Yhtenä houkutteena sekä klubeille, että piireille tarjottiin mahdollisuus saada erityistä Paikkakunnan kehittämisapurahaa (CDG), joka on 15% kauden aikana annetuista nimeämättömistä avustuksista. Kriteerinä klubilla oli vähintään 5000 USD ja piirillä 10.000 USD lahjoitus kauden aikana. Nämä apurahat ovat haettavissa vielä 15v jälkeenpäin. Näitä jo toisella kaudella useat piirit käyttivätkin hyväkseen.

Sekä yksityiset lahjoittajat että klubit voivat tehdä lahjoituslupauksia, jotka lasketaan kampanjan tulokseen. Lupauksen täyttämiseen annettiin kolme vuotta aikaa, joten Kampanja100:n tulos selviää lopullisesti vasta kesäkuussa 2025.

**Taulukko 1. Kampanja100:n vuosittaiset tulokset piireittäin (USD).**

|  |  |  |  |  |  |  |  |
| --- | --- | --- | --- | --- | --- | --- | --- |
| PIIRI | 2016-17 | 2017-18 | 2018-19 | 2019-20 | 2020-21 | 2021-22 | SUMMA |
| **107-A** | **4 361** | **9 647** | **13 111** | **14 327** | **11 998** | **\*38 269** | **87 452** |
| **107-B** | **1 319** | **8 917** | **20 893** | **17 174** | **24 731** | **\*44 505** | **116 245** |
| **107-C** | **11 993** | **14 132** | **23 263** | **23 569** | **\*30 774** | **\*53 412** | **145 573** |
| **107-D** | **9 461** | **10 912** | **9 574** | **14 362** | **13 251** | **\*30 524** | **79 843** |
| **107-E** | **19 292** | **18 033** | **15 877** | **14 152** | **6 930** | **29 365** | **85 203** |
| **107-F** | **3 500** | **4 462** | **7 046** | **13 508** | **13 584** | **29 036** | **67 629** |
| **107-G** | **1 477** | **7 827** | **8 539** | **9 320** | **\*34 620** | **\*40 292** | **100 881** |
| **107-H** | **7 426** | **8 790** | **11 214** | **11 649** | **13 240** | **\*37 490** | **82 383** |
| **107-I** | **2 205** | **4 577** | **8 792** | **14 440** | **9 985** | **29 057** | **64 852** |
| **107-K** | **3 310** | **3 592** | **4 931** | **3 547** | **9 628** | **18 298** | **39 996** |
| **107-L** | **6 048** | **1 430** | **10 626** | **15 007** | **7 533** | **16 467** | **51 113** |
| **107-M** | **11 813** | **15 199** | **14 810** | **15 311** | **14 038** | **\*32 164** | **91 779** |
| **107-N** | **13 119** | **20 901** | **19 781** | **22 752** | **25 849** | **\*95 482** | **184 833** |
| **107-O** | **3 961** | **5 438** | **18 704** | **12 355** | **15 669** | **\*44 217** | **98 145** |
| **SUMMA** | **99 283** | **133 856** | **187 161** | **201 474** | **231 831** | **538 576** | **1 295 926** |
| **MD 107** |  |  |  | **37 450** | **10 455** | **11 113** | **1 354 944** |

MD 107 = Lions-liiton katastrofilahjoitukset.

\*Tuottaa DG:lle ja LCIF-DC:lle -LCIF-puheenjohtajan mitalin

**Taulukko 2. Kampanja100 Malliklubit.**

|  |  |  |  |  |
| --- | --- | --- | --- | --- |
| **PIIRI** | **KLUBI** | **TAVOITE** | **USD** | **TULOS 6/2022** |
| 107-A | PARAINEN-PARGAS | MODEL CLUB | 2 500 | 3 487 |
| 107-A | TURKU SIRIUS | MODEL CLUB | 12 500 | 6 910 |
| 107-A | UUSIKAUPUNKI \* | MODEL CLUB | 2 000 | 2 000 |
| 107-B | ESPOO/KESKUS | MODEL CLUB | 9 000 | 10 570 |
| 107-B | HELSINKI/RUOHOLAHTI | MODEL CLUB | 8 500 | 9 547 |
| 107-B | HELSINKI/TÖÖLÖ | MODEL CLUB | 11 500 | 8 961 |
| 107-B | KIRKKONUMMI/KYRKSLÄTT | MODEL CLUB 200% | 26 000 | 19 450 |
| 107-B | KIRKKONUMMI-KYRKSLÄTT/NICE | MODEL CLUB 150% | 18 000 | 14 444 |
| 107-G | JYVÄSKYLÄ/JYVÄSSEUTU | MODEL CLUB 120% | 10 800 | 10 725 |
| 107-G | JYVÄSKYLÄ/VIITANIEMI | MODEL CLUB | 4 500 | 3 015 |
| 107-G | JÄMSÄNSEUTU | MODEL CLUB 150% | 12 000 | 9 478 |
| 107-G | UURAINEN | MODEL CLUB | 8 500 | 8 798 |
| 107-K | VIRTASALMI | MODEL CLUB | 7 000 | 8 116 |
| 107-L | POSIO | MODEL CLUB | 7 500 | 9 792 |
| 107-N | HELSINKI/KONTULA | MODEL CLUB 150% | 21 000 | 18 586 |
| 107-N | HELSINKI/PAKINKYLÄ | MODEL CLUB 150% | 30 750 | 28 455 |
| 107-N | VANTAA/KAIVOKSELA | MODEL CLUB | 6 000 | 7 000 |
| 107-N | VANTAA/VERNISSA | MODEL CLUB | 12 750 | 10 921 |
| 107-O | NYKARLEBY | MODEL CLUB | 9 000 | 10 853 |
| 107-O | YLIVIESKA | MODEL CLUB 700% | 35 000 | 34 314 |
| 107-O | YLIVIESKA/SAVISILTA | MODEL CLUB | 8 000 | 9 519 |

\*klubi lakkautettu

**Taulukko 3. Melvin Jones jäsenyydet piireittäin.**

|  |  |  |  |  |  |  |
| --- | --- | --- | --- | --- | --- | --- |
| PIIRI | MJF 7/2017 | pMJF 7/2017 | MJF 6/2022 | pMJF 6/2022 | Uudet MJF | Uudet pMJF |
| **107-A** | 418 | 7 | 496 | 10 | 78 | 3 |
| **107-B** | 443 | 21 | 491 | 31 | 48 | 10 |
| **107-C** | 585 | 9 | 675 | 17 | 90 | 8 |
| **107-D** | 380 | 3 | 449 | 4 | 69 | 1 |
| **107-E** | 479 | 7 | 536 | 8 | 57 | 1 |
| **107-F** | 396 | 9 | 443 | 9 | 47 | 0 |
| **107-G** | 383 | 8 | 441 | 13 | 58 | 5 |
| **107-H** | 409 | 4 | 465 | 8 | 56 | 4 |
| **107-I** | 345 | 5 | 386 | 5 | 41 | 0 |
| **107-K** | 259 | 3 | 291 | 6 | 32 | 3 |
| **107-L** | 253 | 2 | 296 | 3 | 43 | 1 |
| **107-M** | 394 | 5 | 455 | 6 | 61 | 1 |
| **107-N** | 857 | 38 | 957 | 46 | 100 | 8 |
| **107-O** | 275 | 3 | 329 | 5 | 54 | 2 |
| **MD 107** | 5876 | 124 | 6 710 | 170 | 834 | 47 |